
Építőanyagok fajhőjének mérése adiabatikus kaloriméterrel

A mai tudatos világban fő szerepe van a környezetvédelemnek. Ezt bizonyítja, hogy egyre több helyen jelennek meg megújuló energiaforrások, illetve a jelenlegi rendszerek költséghatékonysága is fontos. Ezt legjobban bizonyítják a panelprogramok, illetve a pályázati lehetőségek is. Egyre több helyen látják el a házakat hőszigeteléssel, aminek nagy haszna, hogy télen bent tartja a meleget illetve nyáron a hideget. A pályamunkámból is látszik, hogy nem csak egy ház hőszigetelő tényezőjére kell odafigyelni, hanem a hőtárolására is, mivel nem mindegy, hogy a kültéri levegő gyors hőmérsékletváltozására, a benti levegő például a téli esti órákban, hogyan reagálnak. Tehát a hőtárolásnak is fontos szerepe van a mai tudatos, költséghatékony és környezetbarát gondolkodásban. A pályamunkámban rávilágítottam az épületek falszerkezetének, hőtárolásának fontosságára, a hőszigetelés mellet, illetve összehasonlítottam az egyes építőanyagok tulajdonságát. A kutatásom során méréseket végeztem el egyes építőanyagok fajhőjével kapcsolatban, majd ezeket az értékeket összehasonlítottam a gyártó által megadott értékekkel. A mérésemhez egy saját készítésű adiabatikus kalorimétert használtam.



